hu hu hu hu en hu en hu hu hu hu hu hu hu en hu hbs_lat hu cs pl hu ms en en hu hu hu hu hu en hu hu hu hu hu hu hu hu hu hu hu en hu hu hu en hu en hu en hu en hu en hu en hu fi hu en hu hu hu hu en hu hu hu hu hu hu hu en hu en hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
SRI LANKA KÖRUTAZÁS, Szindbád smaragd szigete 2022.01.30.-2022.02.09.
SRI LANKA KÖRUTAZÁS ÉS PIHENÉS
2021. január 11. – 21.
Körutunk összeállításakor két szempont vezérelt bennünket: Kellemesen, változatosan bejárni a buddhista világ bölcsőjét úgy, hogy közben élvezhessük a legszebb természeti értékeket is. Ezúttal ráadásul rendkívüli szállásokkal és vacsorákkal koronázzuk meg napjainkat.
Ezért Colombóban, a modernizálódó fővárosban a gyarmati emlékekre fókuszálunk. Bejárjuk Sigiriya palotakörzetét és megértjük a szingalézek középkori hatalmát Polonnaruwában. Tanulunk a buddhizmusról Dambulla és Aluvihara barlangkolostorainál és Kandy szentélyénél. Kézbe vesszük Lanka egzotikus fűszereit és drágaköveit. Kétszer is dzsipekkel megyünk szafarizni vad elefántok és leopárdok közé. Nagyot szippantunk a hegyvidéki levegőből és ceyloni teaültetvényeken is sétálunk. Végül, de nem utolsósorban a tengerpartokat is élvezzük, ahol teknőcökkel és a hollandok legjelentősebb gyarmati kikötőjével is megismerkedünk.
Ajánljuk mindazoknak, akik színvonalas program mellett kellemes, egzotikus és tartalmas útra vágynak. Ezúttal is kiváló szállásokon. Az úthoz Kádas Csaba, történész kollégánk biztosítja a szellemi táplálékot.
Jan. 11. Budapest – Dubai – Colombo
Indulás Budapestről délután, átszállás, éjjel továbbindulás Colombóba. Éjszaka a repülőgép fedélzetén.
Jan. 12. Dubai – Negombo – Colombo
Reggel érkezés Sri Lanka szigetére. Belépés Sri Lankára Negombo repülőterén, majd transzfer Colombóba. A 8. században arab kereskedők alapítottak kolóniákat a város környékén. A 16. század közepén, a portugálok elleni erők mellé álló hollandok, Colombo 1656-os elfoglalása után, ellenőrzést nyertek Sri Lanka leggazdagabb fahéjtermő vidékei fölött, s a várost a Holland Kelet-Indiai Társaság jelentős központjává szervezték. A hollandokat váltó angolok 1815-ben a brit koronagyarmat, Ceylon fővárosává tették Colombót, amely pozícióját a függetlenség 1948-as elnyerése után is megőrizte. Busszal bejárjuk a távolabbi emlékeket (Parlament, Függetlenségi tér, Nemzeti Múzeum), majd pihenő a központi, óvárosi szállásunkon. Délután már fakultatív városi séta. Vacsora és szállás a régi parlament mellett: Movenpick 5*
Jan. 13. Colombo – Kandalama – Sigiriya
Reggel séta a gyarmati negyedben, majd után utazás (2 óra) a sziget belsejébe. Félúton lábnyújtós megálló Kurunegala melletti tó partján. Továbbutazás (1,5 óra) Kandalama-tó melletti szállásunkra. Délután végre megmozgatjuk pihent tagjainkat és naplementéig a Sigiriya, az „Oroszlánszikla” megmászásával és az alsó palotakert bejárásával telik. Kassapa egykori királyvárosa Sri Lanka egyik legizgalmasabb és romjaiban is lenyűgöző műemléke és természetesen az UNESCO világörökség része! Naplementéig maradunk, hogy kiélvezzük e páratlan helyszín panorámáját. Vacsora és szállás: Amaya Lake 4*+
Jan. 14. Kandalama – Polonnaruwa – Minneriya Nemzeti Park – Kandalama
Reggeli után utazás (1,5 óra) Polonnaruwába, a középkor egyik legfényesebb buddhista városába. A szingaléz királyok második fővárosa UNESCO világörökségi védettség alatt áll. A műemlékterület bejárása. Délután visszaindulunk a tó melletti szállásunkra. Útban megállunk a Minneriya Nemzeti Park bejáratánál és dzsipekre szállunk. A Nyitott terepjárókkal Sri Lanka csodálatos természeti értékeinek egyikét kalandozzuk be. Utunk bambuszerdőn és száraz örökzölden keresztül vezet a középkor óta mesterségesen duzzasztott Minneriya víztározó partjaira, ahol madarak ezereivel és szerencsés esetben, a mintegy 5000 vadon élő elefánt néhány példányával is találkozunk majd. Naplementében hagyjuk el a Nemzeti Parkot. Vacsora és szállás: Amaya Lake 4*+
Jan. 15. Kandalama – Dambulla – Nalanda – Aluvihara – Matale – Kandy
Reggeli után a 2000 éves Sri Lankai buddhista építészet és művészet unikális gyöngyszeméhez utazunk (0,5 óra). Barlangszentélyek Sri Lanka szerte fellelhetők, de a Dambullában fennmaradt freskók és szobrok méretükben és szépségükben mindet felülmúlja. Az UNESCO Világörökségi Bizottsága 1991-ben ismerte ezt el. A Barlangok bejárása után továbbutazunk dél felé, Sri Lanka hegyeibe. Útban (0,5 óra) megállunk a Pallava hódítás idején emelt Nalanda templomnál, majd megemlékezünk (0,5 óra) Aluvihara kolostoránál arról, hogy 2000 éve itt kanonizálták az egész Délkelet-Ázsiában követett Théravada buddhizmus szent iratait, a Tripitakát. Később megállunk Matale vidékén is, hogy megismerkedjünk a trópusi környezet fűszer és gyógynövényeivel, melyek nemcsak az ízletes ételek elkészítésénél fontos, hanem Dél-India és Sri Lanka szerte évezredes hagyományokra építő ajurvéda gyógyászat alapanyaga is. Egy óra múlva, délutánra elérjük Sri Lanka történetének 3. fővárosát, Kandyt. A Kandy völgyére néző szállásunkon pihenünk picit, majd leereszkedünk a Szent-fog templomához. A napot Kandy híres fesztiváli táncainak megtekintésével zárjuk. Vacsora és szállás Kandy hegyoldalában: Amaya Hills 4*
Jan. 16. Kandy – Peradeniya – Nuwara Eliya
Reggeli után látogatás a pazar Peradeniya botanikus kertben. A kiadós barangolás után buszra szállunk, hogy angolok menedékét a legszebb útvonalon közelítsük meg. A környék csodás panorámát kínál: vízesések, erdők és teaültetvények látványa kíséri utunk. A 2000 méteren fekvő gyarmati városka, Nuwara Eliya 5-8 fokkal kellemesebb klímát biztosított a melegebb hónapokban, így nem csoda, hogy a britek gyakran szöktek ide a tikkasztó hőség elől. A városka környéke a legjobb minőségű, narancsos színű, felföldi ceylon tea termőterülete. Érkezés után vagy másnap reggel beleszippantunk egy tea szárító levegőjébe és szerét ejtjük egy kis kóstolónak is. Vacsora és szállás: Araliya Green Hills 4*
Jan. 17. Nuwara Eliya – Tissamaharama – Yala Nemzeti Park
Reggeli után leereszkedés délre (3 óra) az egykori hercegi központhoz (útban fotóstoppok a szebb vízeséseknél és kilátópontokon, pl. Rawana). Délután még megtekintjük Tissamaharama ősi sztúpáit, majd a Yala Nemzeti Park határán épült kiváló szállásunkra érkezünk (0,5 óra), ahol „saját tavunkban, kertünkben” is otthon érzik magukat a híres park lakói. Vacsora és szállás a Yala mellet: Cinnamon Wild Yala 5*
Jan. 18. Yala Nemzeti Park – Galle - Hikkaduwa
Napfelkeltekor (05.45) jeepekbe szállunk és behajtunk Sri Lanka egyik legismertebb és legnagyobb nemzeti parkjába. A Yala változatos ökoszisztémáiról, valamint kiemelkedően gazdag és sokszínű élővilágáról híres. Tüskés bozótosok, száraz és nedves erdőségek, lápos vidékek, vizes élőhelyek, homokos tengerpartok, lagúnák és part menti mangróve-erdők egyaránt előfordulnak. A tavak közelében szarvas-, és vaddisznócsapatokkal találkozhatunk, krokodilok és vízimadarak ezreit láthatjuk, míg kis szerencsével a leopárdot és az ajakosmedvét is lencsevégre kaphatjuk. Reggelizni visszatérünk szállásunkra (09.30). Reggeli után (11.00) útra kelünk és többnyire az Indiai-óceán partján utazunk nyugatra, Galle kikötővárosába (3,5 óra). Galle európai stílusú óvárosával és Ázsia legnagyobb, az európaiak által épített ódon erődítményével a gyarmati időszak kimagasló jelentőségű emléke, egyben Sri Lanka egyik UNESCO világörökségi védettséget élvező kulturális helyszíne. Galle a Keletet és Nyugatot összekötő tengeri kereskedelmi útvonalon, az úgynevezett Tengeri Selyemút már vagy ezer éve jelentős nemzetközi kikötő volt, amikor 1505-ben az első portugál hajók horgonyt vetettek partjainál, majd kisebb erődítményt emeltek védelmére. A portugálok fölött 1640-ben győzedelmeskedő hollandok kiszélesítették a védelmi árkokat, s masszív falakkal övezett, tömör bástyákkal uralt erődöt létesítettek, melynek maradványai ma is a város jelképéül szolgálnak. A városka bejárása után picit továbbutazunk a nyugati partvidéken. Vacsora és szállás a tengerparton: Cinnamon Hikka Tranz 4*+
Szabadnap. Egész napos élményfeldolgozós pihenés a parton. Vacsora és szállás a tengerparton: Cinnamon Hikka Tranz 4*+
Jan. 20. Hikkaduwa – Kosgoda – Colombo
Reggeli után pihenés a tengerparton. Késő délután (16.00) utazás a Colomboba, ahol vacsora és szállás: Movenpick hotel. Búcsúbeszélgetés…
Jan. 21. Negombo - Dubai - Budapest
Éjszaka transzfer a repülőtérre. Hajnalban indulás Budapestre átszállással. Érkezés délben.
Részvételi díj (15-16 fő résztvevő esetén):      515.000 Ft/fő
Felár 13-14 fő résztvevő esetén:                           13.000 Ft/fő
Felár 11-12 fő résztvevő esetén:                           30.000 Ft/fő
Felár 9-10 fő résztvevő esetén:                           115.000 Ft/fő
Felár 6-8 fő résztvevő esetén:                             184.000 Ft/fő
+Repülőjegyek (illetékkel):                             380.000 Ft/fő
Budapest – Dubai  – Colombo, Colombo – Dubai – Budapest útvonalon, átszállással. A légitársaságok az illetékváltoztatás jogát a jegykiállításig fenntartják! Egyénileg is foglalhatók. Foglalásban kérésre segítünk!
A részvételi díj tartalmazza: szállásokat reggelivel kétágyas elhelyezéssel (egyágyas felár: 210.000 Ft), transzfereket, programokat, magyar és helyi idegenvezetéssel
A részvételi díj nem tartalmazza: vízumdíjat (15.000 Ft/fő), borravalók összegét (70 USD/fő), helyszínen fizetendő belépőjegyek költségét (120 USD/fő), kombinált utazásképtelenségi és BBP biztosítást (létszámtól függő ár, kb. 50.000 Ft/fő), személyes kiadásokat (telefon, hordárok stb.), vacsorákat (65.500 Ft/fő)
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours